CELEX: 31968R0192
Language: el
Date: 1968-02-16 00:00:00
Title: Κανονισμός (ΕΟΚ) αριθ. 192/68 της Επιτροπής της 16ης Φεβρουαρίου 1968 περί συμπληρώσεως των κανονισμών αριθ. 282/67/ΕΟΚ και 284/67/ΕΟΚ περί των ελαιούχων σπόρων

Avis juridique important

|

31968R0192

Κανονισμός (ΕΟΚ) αριθ. 192/68 της Επιτροπής της 16ης Φεβρουαρίου 1968 περί συμπληρώσεως των κανονισμών αριθ. 282/67/ΕΟΚ και 284/67/ΕΟΚ περί των ελαιούχων σπόρων  

Επίσημη Εφημερίδα αριθ. L 043 της 17/02/1968 σ. 0012 - 0013 Φινλανδική ειδική έκδοση: Κεφάλαιο 3 τόμος 1 σ. 0235  Δανική ειδική έκδοση: Σειρά I Κεφάλαιο 1968(I) σ. 0017  Σουηδική ειδική έκδοση: Κεφάλαιο 3 τόμος 1 σ. 0235  Αγγλική ειδική έκδοση: Σειρά I Κεφάλαιο 1968(I) σ. 0017  Ελληνική ειδική έκδοση: Κεφάλαιο 03 τόμος 3 σ. 0022  Ισπανική ειδική έκδοση: Κεφάλαιο 03 τόμος 2 σ. 0084  Πορτογαλική ειδική έκδοση : Κεφάλαιο 03 τόμος 2 σ. 0084 

ΚΑΝΟΝΙΣΜΟΣ (ΕΟΚ) αριθ. 192/68 ΤΗΣ ΕΠΙΤΡΟΠΗΣ της 16ης Φεβρουαρίου 1968 περί συμπληρώσεως των κανονισμών αριθ. 282/67/ΕΟΚ και 284/67/ΕΟΚ "περί των ελαιούχων σπόρων"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), και ιδίως το άρθρο 26 παράγραφος 3,  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(2),  τον κανονισμό αριθ. 142/67/ΕΟΚ(3) του Συμβουλίου της 21ης Ιουνίου 1967 περί των επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων, και ιδίως του άρθρου 6,  Εκτιμώντας:  ότι κατ'εφαρμογή των άρθρων 8 και 14 του κανονισμού αριθ. 224/67/ΕΟΚ της Επιτροπής της 28ης Ιουνίου 1967 περί ορισμένων λεπτομερειών που αφορούν την ενίσχυση των ελαιούχων σπόρων(4), όπως τροποποιήθηκε τελευταία από τον κανονισμό (ΕΟΚ) αριθ. 191/68(5),  συντρέχει λόγος να καθορισθεί η διαδικασία μετουσιώσεως μόνο για τους κραμβόσπορους και γογγυλόσπορους και μόνο για τα μίγματα που περιέχουν αυτά τα προϊόντα- ότι ο κανονισμός (ΕΟΚ) αριθ. 190/68(6) καθορίζει τη διαδικασία μετουσιώσεως- ότι κατά συνέπεια, το πεδίο εφαρμογής των ρυθμίσεων που θεσπίσθηκαν από τον κανονισμό αριθ. 282/67/ΕΟΚ της Επιτροπής της 11ης Ιουλίου 1967 περί των λεπτομερειών παρεμβάσεως για τους ελαιούχους σπόρους(7) και από τον κανονισμό αριθ. 284/67/ΕΟΚ της  Επιτροπής της 11ης Ιουλίου 1967 περί ορισμένων λεπτομερειών εφαρμογής των επιστροφών κατά την εξαγωγή ελαιούχων σπόρων(8), που συμπληρώθηκαν από τον κανονισμό αριθ. 687/67/ΕΟΚ της Επιτροπής της 9ης Οκτωβρίου 1967 (9), πρέπει να περιορίζεται στους  σπόρους και στα μίγματα που αναφέρονται ανωτέρω, μετουσιωμένα ή εμφανίζοντα ίχνη μετουσιώσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 3 παράγραφος 3 του κανονισμού αριθ. 282/67/ΕΟΚ, όπως τροποποιήθηκε τελευταία από τον κανονισμό αριθ. 687/67/ΕΟΚ, αντικαθίσταται από το ακόλουθο κείμενο:  "3. Οι σπόροι που αναφέρονται στο άρθρο 1 δεύτερη παράγραφος του κανονισμού (ΕΟΚ) αριθ. 190/68 εξαιρούνται της παρεμβάσεως."  Άρθρο 2  Το κείμενο της δευτέρας παραγράφου του άρθρου 3 του κανονισμού αριθ. 284/67/ΕΟΚ αντικαθίσταται από το ακόλουθο κείμενο:  "Η επιστροφή δεν χορηγείται για τους σπόρους που αναφέρονται στο άρθρο 1 του κανονισμού (ΕΟΚ) αριθ. 190/68."  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Φεβρουαρίου 1968.  Για την Επιτροπή Ο Πρόεδρος Jean REY  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. 197 της 29.10.1966, σ. 3393/66.  (3) ΕΕ αριθ. 125 της 26.6.1967, σ. 2461/67.  (4) ΕΕ αριθ. 136 της 30.6.1967, σ. 2913/67.  (5) ΕΕ αριθ. Ν 43 της 17.2.1968, σ. 11.  (6) ΕΕ αριθ. Ν 43 της 17.2.1968, σ. 10.  (7) ΕΕ αριθ. 151 της 13.7.1967, σ. 1.  (8) ΕΕ αριθ. 151 της 13.7.1967, σ. 6.  (9) ΕΕ αριθ. 244 της 10.10.1967, σ. 10.